Vertrou op Hom 1 – Liplekker
Vertrou op Hom 3
Vertrou op Hom 5
Vertrou op Hom 4
Blye Versekering vir 17 Febr. 2020 Tema: Vertrou op Hom 1
2Kon 18:5 Hy het op die HERE, die God van Israel, vertrou, sodat onder al die konings van Juda ná hom en die wat voor hom gewees het, niemand soos hy was nie. V6 Ja, hy het die HERE aangehang sonder om van Hom af te wyk en Sy gebooie onderhou wat die HERE Moses beveel het.
**** Hoe wonderlik sal dit wees wanneer jy so 'n verslag van jou lewe sou kon lees.. Kan ek en jy vanoggend sê dat ons met ALLES God vertrou ? Dan onthou jy van die een ding wat jou al so lankal pla jy wonder of die HERE regtig kan help daarmee? Vanoggend wil ek jou daardie versekering gee dat Hy God is en dat Hy kan. Kyk na die volgende groot belofte. Sal jy graag wil hê dat die Godheid by jou sal tuisgaan. Dis Sy belofte as ons net Sy woord glo en dit bewaar.
Joh. 14:23 Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak.
Onse Vader wat in die Hemele woon, vandag wil ons U van harte vertrou ook vir daardie een ding waarmee ons so lankal worstel. Vandag wil ons U daarmee vertrou omdat ons met 'n vaste wete weet, by U is niks onmoontlik nie. Ek bid vanoggend vir elkeen onder die letter K. Moontlik is daar een ding waarmee hulle worstel . My ader maak hulle los van daardie probleem en gee hulle oorwinning om ten volle oor te gee. In Jesus se Naam Amen